એક વર્ષ પૂર્વે બળજબરીપૂર્વક ઘરેથી લઇ ગયેલ પુત્રી લાલીની કલ્પેશે હત્યા કરી હોવાનો તેની માતા મંગુબાએ કરેલા આક્ષેપને પગલે પોલીસે આ માર્ગે તપાસનો દોર લંબાવ્યો હતો. જેમાં ગત 21 ઓગસ્ટ, 2015ના સાંજે પ્રાંતિજના કારોલ ગામની સીમમાંથી પેટના ભાગે છરાના અસંખ્ય ઘા મારી હત્યા બાદ અર્ધ સળગાવેલી હાલતમાં મળેલી લાશ લાલીની હોવાની આશંકા વચ્ચે સોમવારે પ્રાંતિજ પોલીસ મહેસાણા આવી હતી.સ્થાનિક પોલીસની મદદથી લાલીના ઘરે પહોંચેલી પોલીસે લાશની તસવીરો બતાવતાં જ મંગુબાએ મૃતક યુવતી તેમની પુત્રી જ હોવાની ઓળખ કરી હતી.